Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11976

5. pontot), melyek korlátozó jellegűek a szerkezeti épség, vagy a repülőgép repülési tulajdonságai, vagy egyéb megfontolások szempontjából. Ezeket a sebességértékeket a megfelelő repülőgép konfigurációkra és egyéb odaillő tényezőkre vonatkoztatva kell megadni. G. 2. 4. Hajtómű korlátozások A hajtómű korlátozásainak magukba kell foglalni mindazokat a korlátozásokat, melyeket a repülőgépre felépített hajtómű különböző alkotóelemeire meghatároztak (lásd E. 3. 1. és E. 3. 5. 3. pontokat). G. 2. 5. A berendezésekre és rendszerekre vonatkozó korlátozások A berendezésekre és rendszerekre vonatkozó korlátozásoknak magukba kell foglalniuk a repülőgépre felépített különböző berendezések és rendszerek összes korlátozását. G. 2. 6. Egyéb korlátozások Az egyéb korlátozásoknak magukba kell foglalniuk a repülőgép biztonsága szempontjából veszélyesnek ítélt körülmény figyelembevételével meghatározott szükséges korlátozást. (lásd A. 2. 1. pontot) G. 2. 7. A hajózó személyzetre vonatkozó korlátozások A hajózó személyzetre vonatkozó korlátozásoknak magukba kell foglalniuk a repülőgép üzemeltetéséhez szükséges minimális hajózó személyzeti létszámot, és egyebek mellett tekintetbe kell venni a megfelelő hajózó személyzeti tag hozzáférési lehetőségét az összes szükséges vezérlőszervhez és a műszerekhez, valamint a meghatározott veszélyhelyzeti eljárások végrehajtását. 2007/70/II. szám Megjegyzés.- Lásd az Annex 6 – Légijármű Üzemeltetés, I. és II. Részeit az olyan körülményekre vonatkozólag, amikor az ezen Annex-ben meghatározott minimális hajózó személyzeti létszámon felül további hajózó személyzeti tag válik szükségessé. G. 2. 8. Repülési idő korlátozás rendszer-, vagy hajtómű meghibásodás után A rendszer korlátozásainak magukba kell foglalniuk azt a maximális repülési időt, amelyre a rendszer megbízhatóságát megállapították, tekintetbe véve az üzemeltetés jóváhagyását olyan repülőgépeknél, melyeknek két gázturbina hajtóműve az Annex 6. I. Rész 4. 7. pontjának megfelelően megállapított küszöb időn túl van. Megjegyzés.- Az Annex 6. I. Rész 4. 7. pontjának megfelelően megállapított maximális repülési idő egy adott útvonalra kevesebb is lehet, mint a G. 2. 8. pont szerint meghatározott érték az adott esetet érintő üzemeltetési megfontolások miatt. G. 3. Üzemeltetésre vonatkozó tájékoztatások és eljárások G. 3. 1. Megfelelő (választható) üzemeltetés típusok Fel kell sorolni mindazon üzemeltetés típusokat, amelyekre a repülőgép tulajdonságai révén alkalmasnak mutatkozott a vonatkozó légialkalmassági követelményeknek való megfelelés során. G. 3. 2. Terhelési információk A terhelési információknak magukba kell foglalniuk a repülőgép üres tömegét a repülőgép súlymérése körülményeinek meghatározásával együtt, a vonatkozó súlyponthelyzetet, a referencia pontokat és az alapvonalakat, melyekre a súlypontkorlátozásokat vonatkoztatták. Megjegyzés.- A repülőgép üres tömege rendszerint nem foglalja magába a személyzet és a hasznos terhelés tömegét, a kifogyasztható tüzelőanyagot és a leereszthető olaj tömegét, de magába foglalja az összes beépített ballaszt, a kifogyaszthatatlan tüzelőanyag, a le nem ereszthető olaj tömegét, valamint a hajtómű hűtő- és hidraulikafolyadékának teljes mennyiségét. G. 3. 3. Üzemeltetési eljárások Közzé kell tenni a normál és a veszélyhelyzeti üzemeltetési eljárásokat, melyek az adott repülőgépre jellemzőek és annak biztonságos üzemeltetéséhez szükségesek. Ezeknek tartalmazniuk kell az egy vagy több hajtóműegység meghibásodása esetén követendő eljárásokat. G. 3. 4. Kezelési információk A repülőgép jellemzőinek bármilyen szignifikáns, vagy szokatlan tulajdonságáról kielégítő információt kell biztosítani. Közzé kell tenni azokat az átesési sebességeket, vagy minimális repülősebesség értékeket, melyeket a B. 4. 2. 3. pont szerint kell meghatározni. G. 3. 5. Legkisebb kockázatú bombahely Mindazon repülőgépekben, amelyeknek a légialkalmassági bizonyítvány szerinti maximális felszálló tömege meghaladja a 45500 kg-ot, vagy utasülés kapacitása több mint 60, ki kell jelölni egy területet, ahol a legkisebb kockázattal lehet egy bombát vagy egyéb robbanóeszközt elhelyezni annak érdekében, hogy ezek hatása robbanás esetén minimális legyen a repülőgépre. 2007/70/II. szám G. 4. Teljesítményre vonatkozó információk A repülőgép teljesítményét a B. 2. pont szerint kell közzétenni. Magába kell foglalnia a különböző repülőgép konfigurációkra vonatkozó információkat, a teljesítmény és tolóerő értékeket és a hozzájuk tartozó sebesség értékeket, valamint mindazon információkat, amelyek segíthetik a hajózó személyzetet a betervezett teljesítmény elérésében. G. 5. Repülési kézikönyv Repülési kézikönyv meglétét biztosítani kell. Világosan meg kell jelölni, hogy mely adott repülőgépre, vagy repülőgép-szériára vonatkozik. A repülési kézikönyvnek minimálisan ezen Alrészben előírt korlátozásokat, információkat és eljárásokat kell tartalmaznia a G. 7. pontban meghatározottak kivételével. G. 6. Jelölések és feliratok G. 6. 1. A műszereken, a berendezéseken, a kormányokon lévő jelöléseknek és feliratoknak tartalmazniuk kell mindazon korlátozásokat, vagy információkat, melyeket a hajózó személyzetnek elsődlegesen figyelembe kell venni a repülés alatt. G. 6. 2. Jelöléseket, feliratokat, utasításokat kell biztosítani annak érdekében, hogy a földi személyzet számára lényeges információkat megadják, és hogy kizárható legyen a tévesztés lehetősége a földi kiszolgálásban (például vontatás, tüzelőanyag tankolás), mely észrevétlen is maradhat és veszélyeztetheti a repülőgép biztonságát a következő repülések során. G. 7. Folyamatos légialkalmasság G. 7. 1. Általános rész A repülőgép légialkalmas állapotban tartására kidolgozandó eljárásokban felhasznált információkat közzé kell tenni. Az információknak tartalmazni kell a G. 7. 2., a G. 7. 3., és a G. 7. 4. pontokban előírtakat. G. 7. 2. Karbantartásra vonatkozó információk A karbantartásra vonatkozó információknak magukba kell foglalniuk a repülőgép leírását és a karbantartási feladatok teljesítésének javasolt módszereit. Ezen információknak útmutatást kell tartalmazni a hiba-meghatározáshoz. G. 7. 3. A karbantartási programra vonatkozó információk A karbantartási programra vonatkozó információknak magukba kell foglalniuk a karbantartási feladatokat, és azokat a javasolt időintervallumokat, amikor ezeket végre kell hajtani. G. 7. 4. A típustervezés jóváhagyásából származó karbantartási információk A karbantartási feladatokat és azok gyakoriságát, melyeket a Tervező Állam kötelezőnek határozott meg a típus tervezésének jóváhagyásakor, ennek megfelelően kell azonosítani. 2007/70/II. szám „H” ALRÉSZ. RENDSZER SZOFTVEREK Az összes rendszer szoftvert úgy kell megtervezni és jóváhagyni, hogy biztosítsák, hogy azok a rendszerek, amelyekben használják őket, megfelelnek a tervezett funkcióknak olyan biztonsági szinten, mely kielégíti a IIIB. Rész követelményeit, főleg az F. 1. 2. a) és az F. 1. 3. pontokban foglaltakat. Megjegyzés – A rendszer szoftverek tervezésére és tesztelésére néhány Állam elfogadja a nemzeti/nemzetközi ipari szabványokat, mint például az RTCA/DO-178-t, vagy az EUROCADE ED12-t. I. ALRÉSZ. TÖRÉSBIZTOSSÁG ÉS UTASKABIN BIZTONSÁG 1.1. Általános rész A törésbiztosság témájában történt fejlesztéseket figyelembe kell venni a repülőgépek tervezésénél a fedélzeten tartózkodók túlélési valószínűségének javítása érdekében. 1.2. Kényszerleszálláskor előforduló terhelések tervezése Kényszerleszállás (katasztrófa) eseténi terheléseket minden repülőgép kategóriára meg kell határozni annak érdekében, hogy a repülőgép belső berendezései, a bútorzat, a hordszerkezetek és a biztonsági berendezések úgy legyenek megtervezhetők, hogy a fedélzeten tartózkodók túlélési lehetősége maximális legyen. Az alábbi tényezőket kell figyelembe venni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes